
Treća izmjena financijskog plana za 2026. godinu
Broj: 05-330/4-2025
Krapinske Toplice, 28.10.2026.

1. Uvod
Planiranje, trošenje sredstava i računovodstveno praćenje i izvještavanje regulirani su Zakonom o proračunu (NN 144/21), Pravilnikom o proračunskim klasifikacijama (NN 4/24), Pravilnikom o izmjenama i dopunama pravilnika o proračunskim klasifikacijama (NN 122/25), Pravilnikom o proračunskom računovodstvu i računskom planu (NN 154/2024) te Pravilnikom o planiranju u sustavu proračuna (NN 1/24). 
Druga izmjena financijskog plana za 2026. godinu donesena je na 10. sjednici Upravnog vijeća, 24. lipnja 2026. godine. Budući da su se izmijenile okolnosti poslovanja i izvori financiranja, ukazala se potreba za izradom Treće izmjene Financijskog plana za 2026. godinu.
2. Sažetak djelokruga rada Specijalne bolnice za medicinsku rehabilitaciju Krapinske Toplice
Specijalna bolnica za medicinsku rehabilitaciju Krapinske Toplice navedena je u registru korisnika proračuna JLP(R)S pod RKP brojem 40711. 

Specijalna bolnica za medicinsku rehabilitaciju Krapinske Toplice (dalje u tekstu: Bolnica) je javna zdravstvena ustanova za obavljanje zdravstvenih djelatnosti određenih Zakonom o zdravstvenoj zaštiti i Statutom Bolnice, a po svojoj namjeni je ustanova za provođenje bolničke i specijalističko-konzilijarne zdravstvene zaštite fizikalnom medicinom i rehabilitacijom bolesnika oboljelih od akutnih i kroničnih bolesti.

Bolnica obavlja ove djelatnosti:

· bolničko liječenje iz djelatnosti fizikalne medicine i rehabilitacije, opće interne medicine i intenzivne medicine, kardiologije, neurologije i reumatologije

· specijalističko – konzilijarna zdravstvena zaštita iz djelatnosti fizikalne medicine i rehabilitacije, opće interne medicine, kardiologije, neurologije, reumatologije, endokrinologije i dijabetologije i kliničke radiologije

· djelatnost medicinsko – biokemijskog laboratorija

· opskrba bolnice lijekovima i medicinskim proizvodima

· djelatnost logopedije

· djelatnost psihologije

· medicinska rehabilitacija

· hitna medicina za potrebe opće interne medicine, kardiologije i neurologije

· dnevna bolnica iz djelatnosti fizikalne medicine i rehabilitacije, opće interne medicine, kardiologije, neurologije i reumatologije

· zdravstveni turizam – pružanje zdravstvenih usluga, dijagnostičkih i terapijskih postupaka, zdravstvene njege te postupaka medicinske rehabilitacije uz pružanje ugostiteljskih usluga i usluga u turizmu

· djelatnost fizikalne terapije

· vrši prijevoz bolesnika

· obavlja opskrbu potrošača  vodom iz termalnog vodovoda

· obavlja poslove socijalne skrbi za djecu s teškoćama u razvoju izvan vlastite obitelji upućenu na medicinsku rehabilitaciju i specijalno školovanje, koja skrb se ostvaruje kao stalni smještaj i boravak, odnosno cjelodnevni ili poludnevni boravak

· socijalna usluga rane intervencije

· socijalna usluga savjetovanja i pomaganja
3. Obrazloženje programa provođenja bolničke i specijalističko konzilijarne zdravstvene zaštite
Poslovanje Bolnice temelji se na programu provođenja bolničke i specijalističko-konzilijarne zdravstvene zaštite fizikalnom medicinom i rehabilitacijom bolesnika oboljelih od akutnih i kroničnih bolesti. Kapaciteti Bolnice obuhvaćaju 446 kreveta (smanjeni kapaciteti tijekom trajanja radova) za fizikalnu rehabilitaciju bolesnika oboljelih od kroničnih bolesti, te za liječenje bolesnika oboljelih od akutnih bolesti (djelatnosti interne medicine i neurologije). Specijalističko-konzilijarna zdravstvena zaštita organizirana je kroz ordinacije i ambulante u sljedećim djelatnostima: interna medicina (kardiologija, reumatologija, dijabetologija), fizikalna medicina i rehabilitacija, neurologija, radiologija i medicinska biokemija.

Naša vizija je postati prepoznatljiva bolnica po izvrsnosti u pružanju usluga i brizi za korisnike, bolnica izbora za sve veći broj bolesnika s područja Republike Hrvatske i šire regije.

Program provođenja bolničke i specijalističko-konzilijarne zdravstvene zaštite fizikalnom medicinom i rehabilitacijom bolesnika oboljelih od akutnih i kroničnih bolesti  provoditi će se kroz sljedeće aktivnosti i projekte:

· Aktivnost: rehabilitacija bolesnika oboljelih od kroničnih bolesti (reumatskih, neuroloških, ortopedskih bolesnika, bolesnika oboljelih od bolesti srca i krvnih žila, rehabilitacija djece i socijalna skrb djece s teškoćama u razvoju)

· Aktivnost: rehabilitacija bolesnika oboljelih od akutnih bolesti (unutarnje bolesti, neurologija, intenzivna medicina)

· Aktivnost: ambulantna rehabilitacija djece i odraslih (ambulanta za fizikalnu medicinu, ambulanta za osteoporozu, ambulanta za liječenje mišićno koštane boli, ambulanta za reumatologiju, ambulanta za dijabetologiju, ambulanta Terme Tuhelj, kinezioterapija, elektroterapija, hidroterapija, radna terapija, logopedi, psiholozi)

· Aktivnost: specijalistička dijagnostika (EMNG, EMG, ultrazvučna dijagnostika lokomotornog sustava, kardiovaskularna dijagnostika, neurološka dijagnostika, radiološka dijagnostika – CT, ultrazvuk, opća radiologija, dijagnostika dojke, medicinska biokemija – opća medicinska biokemija, specijalna medicinska biokemija, hematologija i koagulacija)

· Aktivnost: hitni prijem bolesnika oboljelih od unutarnjih, kardioloških i neuroloških bolesti, hitni laboratorij i dnevna bolnica

· Projekt: zanavljanje medicinske i ostale opreme prema financijskim mogućnostima

· Projekt: dodatna ulaganja na nefinancijskoj imovini

Zakonska i druga podloga na kojoj se zasniva program:

· Zakon o obveznom zdravstvenom osiguranju (NN 80/13, 137/13, 98/19, 33/23, 105/25)

· Zakon o dobrovoljnom zdravstvenom osiguranju (NN 85/06, 150/08, 71/10, 53/20, 120/21, 23/23)

· Zakon o zdravstvenoj zaštiti (NN 100/18, 125/19, 147/20, 119/22, 156/22, 33/23, 36/24, 102/25,)

· Opći uvjeti ugovora o provođenju primarne zdravstvene zaštite iz obveznog zdravstvenog osiguranja (NN 50/10, 71/10, 88/10, 1/11, 93/11, 137/11, 38/12, 80/12, 85/12, 118/12, 129/12, 147/12, 34/13, 103/13, 160/13, 17/15, 125/15, 129/17, 42/18)

· Opći uvjeti ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja (NN 50/10, 71/10, 88/10, 1/11, 31/11, 38/12)

· Pravilnik o uvjetima i načinu ostvarivanja prava iz obveznog zdravstvenog osiguranja (NN 49/14, 51/14, 11/15, 17/15, 123/16, 129/17, 9/21, 90/22, 147/22, 156/22, 73/23, 76/23)

· Pravilnik o uvjetima i načinu provođenja dopunskoga  zdravstvenog osiguranja (NN 02/09, 123/09)

· Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN 56/17, 73/17, 30/18, 35/18, 119/18, 32/19, 62/19, 94/19, 104/19, 22/20, 84/20, 123/20, 147/20, 12/21, 45/21, 62/21, 144/21, 10/22, 63/22, 68/22, 78/22, 115/22, 133/22, 156/22, 7/23, 14/23, 37/23, 50/23, 58/23, 131/23, 134/23, 25/24, 51/24, 77/24, 118/24, 129/24, 16/25, 42/25, 116/25, 147/25, 47/26, 56/26, 80/26)

· Odluka o utvrđivanju Popisa dijagnostičkih i terapijskih postupaka u zdravstvenim djelatnostima – vremenski i kadrovski normativi (NN 15/92, 29/93, 65/93, 31/95, 73/99, 03/00, 18/00, 118/01, 44/02, 76/02, 85/02, 92/02, 130/02, 151/02, 11/03, 32/03, 43/03, 203/03, 30/05, 88/05, 136/06, 16/07, 40/07, 57/07, 80/07, 84/07, 98/07, 111/07, 130/07, 54/08, 85/08, 133/08, 02/09, 10/09, 17/09, 110/10, 49/13, 65/13, 99/13, 103/13, 125/13, 34/14, 74/14)

4. Cilj programa

Cilj programa provođenja bolničke i specijalističko konzilijarne zdravstvene zaštite usklađen je sa Planom razvoja Krapinsko - zagorske županije do 2027. godine, a odnosi se na unapređenje kvalitete i dostupnosti zdravstvenih usluga. 

Unapređenje kvalitete i dostupnosti postići će se kroz aktivnost unapređenja kvalitete postojeće tehnološke opreme, ulaganje u obnovu i opremanje.

Zbog svoje specifičnosti interdisciplinarnog pristupa bolesnicima, koji podrazumijeva skrb specijaliste fizikalne medicine i rehabilitacije, neurologa, interniste, kardiologa, radiologa te laboratorijske dijagnostike, kao i fizioterapeuta raznih profila, radnih terapeuta, logopeda i psihologa, bolnica je danas prepoznata kao ustanova koja može zbrinuti i rehabilitirati i najkompleksnije bolesnike.

Već je spomenuto da kapacitet bolnice obuhvaća 446 kreveta (smanjeni kapaciteti tijekom trajanja radova) za stacionarnu bolničku djelatnost. Sa Hrvatskim zavodom za zdravstveno osiguranje ugovoreno je 426 rehabilitacijskih kreveta i 30 akutnih, što je ukupno 456 kreveta. Preostali kapaciteti su na raspolaganju za medicinski turizam, kojim se naša bolnica bavi već dugi niz godina. 

Nadalje je intencija razvoj svih odjela i djelatnosti, s osobitim naglaskom na neurološku, kraniocerebralnu, kardiološku, sportsko-ortopedsku, reumatološku i rehabilitaciju djece te polikliničku djelatnost i djelatnost medicinskog turizma.
4.1. Planirane investicije
Zanavljanje medicinske i ostale opreme
Ukupno se u zanavljanje medicinske opreme planira utrošiti 2.221.319 eura. U 2026. godini planira se nabaviti, a u skladu sa Planom popisa prioriteta za raspored sredstava za decentralizirane funkcije za 2026. godinu, fokusirani udarni val za potrebe provođenja fizikalnih terapija, 50 kompleta bolničkih kreveta i uređaj za analizu acidobazične ravnoteže i ioniziranih elektrolita za medicinsko-biokemijski laboratorij. Za navedenu medicinsku opremu su planirana decentralizirana sredstva u ukupnom iznosu od 175.900 eura. Iz vlastitih izvora planira se utrošiti 591.150, 17.860 iz donacija, 15.100 iz proračuna Krapinsko-zagorske županije, 1.212.634 iz Ministarstva zdravstva, veći dio za opremanje Stare zgrade medicinskom opremom, a 29.530 eura za nabavu opreme u sklopu projekta Nova energija rehabilitacije (uređaj za magnetoterapiju s dva ležaja – primjena kod traumatskih stanja, uređaj za magnetoterapiju s jednim ležajem - primjena kod degenerativnih stanja, šest uređaja za elektrostimulaciju mišića te pet uređaja za terapiju boli)  te 208.675 iz primljenog robnog zajma od trgovačkog društva za kardiološki 4D ultrazvučni uređaj. 
Od ostale opreme planirana je nabava računala i računalne opreme ukupne vrijednosti 146.178 od kojih se iznos 13.576 eura odnosi na decentralizirana sredstva, iz vlastitih izvora planira se 25.000 eura, a 107.602 iz Ministarstva zdravstva za opremanje Stare zgrade. Ostala oprema koja je planirana u 2026. uglavnom se financira iz Ministarstva zdravstva za opremanje Stare zgrade, vlastitih prihoda i manjim dijelom iz donacija, a odnosi se na licence, nabavu namještaja, komunikacijske opreme i ulaganja u računalne programe. 
Dodatna ulaganja na građevinskim objektima, postrojenjima i opremi te ostaloj nefinancijskoj imovini
U 2026. godini planira se rekonstrukcija jednog dizala i zamjena dva postojeća dizala u zgradi NBO ukupne vrijednosti 216.631 eura (radovi započeli u 2025. godini), a većim će se dijelom financirati iz proračuna Krapinsko-zagorske županije. Iz vlastitih sredstava planiraju se 
radovi na razvodu kisika u bolesničkim sobama na 3. katu objekta NBO u iznosu 13.493 eura, projektno tehnička dokumentacija za zamjenu krovišta i stolarije u objektu NNBO u iznosi 10.000 te projektno tehnička dokumentacija za uređenje laboratorija u iznosu 8.625 eura. 
Od dodatnih ulaganja na građevinskim objektima isto tako planira se rekonstrukcija dotrajalih pumpi i cjevovoda u sklopu kaptaže, rekonstrukcija pumpnih stanica te zamjena postojećih klima komora u TS NBO, oboje stradalo u potresu 2020. godine, a planirana sredstva za obnovu iznose 620.000 eura te se financiraju iz sredstava Krapinsko-zagorske županije. Planirana su ulaganja u iznosu od 12.690.000 eura koja se odnose na cjelovitu obnovu Stare zgrade bolnice uz potrebne nadzore i upravljanje projektom gradnje, a financiraju se iz Nacionalnog plana za oporavak i otpornost i/ili drugih izvora u iznosu 6.690.000 eura te 6.000.000 eura iz  sredstava Krapinsko-zagorske županije za premošćivanje financiranja nakon čega je planirana isplata iz NPOO-a. Po završetku cjelovite obnove, planirano je i ishođenje energetskog certifikata za istu. Spomenuto se odnosi na nastavak aktivnosti koje se provode temeljem sklopljenog ugovora za sanaciju štete od potresa i temeljem Sporazuma o sufinanciranju vlastitog učešća korisnika bespovratnih sredstava projekata konstrukcijske i cjelovite obnove započete u okviru Fonda solidarnosti Europske unije sredstvima državnog proračuna između Ministarstva zdravstva i bolnice. Projekt je završen u lipnju 2026. godini.
5.  Treća izmjena financijskog plana za 2026. godinu 
Ugovaranje s HZZO-om 

Bolnica sa HZZO-om sklapa Ugovor o provođenju bolničke i specijalističko-konzilijarne zdravstvene zaštite fizikalnom medicinom i rehabilitacijom bolesnika oboljelih od akutnih i kroničnih bolesti u pravilu svake tri godine. Sve naknadne promjene reguliraju se aneksima ugovora. Usluge se fakturiraju sukladno Općim uvjetima ugovora o provođenju specijalističko-konzilijarne i bolničke zdravstvene zaštite iz obveznog zdravstvenog osiguranja. Na kraju godine fakturirana realizacija se usklađuje sa maksimalnim odobrenim sredstvima. Ugovorene usluge Bolnica pruža kroz specijalističke ordinacije i ambulante (interna medicina, fizikalna medicina i rehabilitacija, neurologija, radiologija, medicinska biokemija, psihologija, logopedija, reumatologija, dijabetologija, kardiologija, endokrinologija i nefrologija), te bolničko liječenje sa ugovorenih 426 kreveta za bolesnike oboljele od kroničnih bolesti i 30 kreveta za bolesnike oboljele od akutnih bolesti. Pored do sada ugovorene četiri postelje/stolca dnevne bolnice iz djelatnosti interne medicine dodatno su ugovorene dvije postelje/stolca, kao i dnevna bolnica iz djelatnosti fizikalne medicine i rehabilitacije sa šest postelja/stolaca i dnevna bolnica iz djelatnosti neurologije sa dvije postelje/stolca.

Pored osnovnog ugovora Bolnica ima sa HZZO-om sklopljen i Ugovor o provođenju laboratorijskih pretraga na razini primarne zdravstvene zaštite. Također je sklopljen Ugovor o provođenju Nacionalnog programa prevencije raka dojke, po kojem se godišnje odradi oko 3.500 mamografskih pregleda. Bolnica je uključena i u Nacionalni program za probir i rano otkrivanje raka pluća.

Prihodi iz proračuna

Krapinsko-zagorska županija godišnje odobrava decentralizirana sredstva, za nabavu opreme, investicijsko održavanje i dodatna ulaganja na građevinskim objektima te za rashode poslovanja. U 2026. godini planirano je 624.026 eura, na razini 2025. godine. Iznos od 189.476,12 eura odnosi se na nabavu nefinancijske imovine (Komplet bolničkih kreveta - 50 kom za potrebe više bolničkih odjela, fokusirani udarni val za potrebe provođenja fizikalnih terapija i uređaj za analizu acidobazične ravnoteže i ioniziranih elektrolita za medicinsko-biokemijski laboratorij te 11 kompleta računala, a 434.549,88 eura na rashode poslovanja (održavanje medicinskih uređaja, kotlovnice, informatičkog sustava te računalnih sustava, radove na zamjeni  podova u objektu NBO - hodnici 1.,2. i 3. kat, dvorane 1., 2., 3. i 4. kat, sobe 2. kat te bojanje soba - 2. i 3. kat u objektu NBO). 

Osim decentraliziranih sredstava, ovisno o mogućnostima, Krapinsko-zagorska županija osigurava dodatna sredstva za financiranje rashoda poslovanja i nabavu nefinancijske imovine te je iz tog izvora u 2026. godini osigurano 330.138 eura. Osim ranije spomenutih investicija, iz ovog izvora planirano je financiranje nabave medicinske opreme, otplate najma za prijevozna sredstva, nabave sitnog inventara povodom održavanja Dječjeg tjedna na dječjem odjelu, pokroviteljstvo stručnog skupa, prva faza usklađenja s NIS2 Direktivom prema Zakonu o kibernetičkoj sigurnosti i podzakonskim propisima, obnova fasade Žute zgrade u sklopu SBKT te sufinanciranje zamjene podova u objektu NBO. 
Vlastiti prihodi 

Sa Klinikom Magdalena sklopljen je ugovor o pružanju medicinskih i nemedicinskih usluga. U vlastitim prihodima nalaze se iznosi za bolničko liječenje privatnih korisnika, nadstandarda, plaćanja za smještaj u apartmanima, privatno plaćanje medicinskih i nemedicinskih usluga, prihodi od nefinancijske imovine u dijelu najma i dr. Bolnica sa Ministarstvom branitelja te sa Gradom Zagrebom sklapa godišnje ugovore o pružanju usluga fizikalne medicine i rehabilitacije hrvatskim braniteljima i hrvatskim ratnim vojnim invalidima, a također se pružaju i socijalne usluge temeljem sklopljenog ugovora s Ministarstvom rada, mirovinskog sustava, obitelji i socijalne politike Republike Hrvatske. 

5.1. Treća izmjena financijskog plana za 2026. godinu
Opći dio

Ukupni prihodi i primici u Trećoj izmjeni plana za 2026. godinu planiraju se u iznosu od 66.389.799 eura i najvećim dijelom se odnose na prihode poslovanja, dok se iznos od 3.360 eura odnosi na prihode od prodaje nefinancijske imovine (naplata prihoda od prodaje stanova i naknade štete s naslova osiguranja). Primici od financijske imovine se u 2026. godini se planiraju u iznosu 208.675 za robni zajam od trgovačkih društava.

Ukupni rashodi iznose 53.856.826 eura. Rashodi poslovanja iznose 37.178.985 eura, a rashodi za nabavu nefinancijske imovine iznose 16.642.841 eura.  Izdaci za otplatu primljenog robnog zajma planiraju se u iznosu od 35.000 eura.
Sučeljavanjem prihoda i rashoda vidljiv je višak prihoda u iznosu od 12.532.973 eura koji se odnosi na  planirani otpis potraživanja Hrvatskog zavoda za zdravstveno osiguranje i priznavanje navedenih prihoda čime bi se u 2026. godini pokrio preneseni manjak prihoda te je postignuto uravnoteženje financijskog plana.

Posebni dio

Ukupni prihodi u Trećoj izmjeni financijskog plana za 2026. godinu planiraju se u iznosu od 66.389.799 eura što je za 5.770.433 eura više u odnosu na Drugu izmjenu financijskog plana za 2026. Povećanje u odnosu na Drugu izmjenu financijskog plana za 2026. godinu na poziciji kapitalnih pomoći temeljem prijenosa EU sredstava iznosi ukupno 4.143.140 eura. Planirana sredstva namijenjena su dijelom financiranju cjelovite obnove, odnosno podmirenju preostalih financijskih obveza po završetku radova, za koje se očekuje prijenos EU sredstava, a dijelom povratu sredstava Krapinsko-zagorskoj županiji u iznosu od 2.580.000 eura za aktivnosti koje je Županija predfinancirala tijekom prethodne godine. 
Prihodi od HZZO-a za dopunsko zdravstveno osiguranje u odnosu na Drugu izmjenu povećani su za 250.000 eura, budući da je stara zgrada tijekom listopada ponovno stavljena u punu funkciju, čime su se stekli uvjeti za povećanje opsega pružanja usluga stacionara, a time i ostvarenje većih prihoda od dopunskog zdravstvenog osiguranja. 
Zbog promjene aktivnosti financiranja Krapinsko-zagorske županije, prihodi za redovno poslovanje povećavaju se za 17.318 eura, dok se prihodi za nabavu opreme smanjuju za 13.633 eura. Smanjenje se odnosi na ulaganje u IT sustav za usklađivanje s Direktivom NIS2, čija je provedba planirana kroz šest faza, od kojih će se u ovoj godini realizirati jedna, u iznosu od 4.950 eura, a trošak će se evidentirati na poziciji ostalih intelektualnih usluga. Preostala razlika odnosi se na povećanje prihoda za obnovu fasade žute zgrade bolnice i financiranje nabave sitnog inventara i didaktičkih materijala povodom održavanja Dječjeg tjedna na dječjem odjelu. 
Planirano je smanjenje prihoda od Ministarstva zdravstva namijenjenih opremanju Stare zgrade, budući da su donesene sve odluke o odabiru i sklopljeni ugovori za provedene postupke javne nabave, čime je utvrđen točan iznos potrebnih sredstava za opremanje.
Primici od financijske imovine se u 2026. godini planiraju u iznosu 208.675 za robni zajam od trgovačkih društava  za nabavu kardiološkog 4D ultrazvučnog uređaja.
Prihodi od HZZO-a planirani su u iznosu od 23.169.175 eura, što predstavlja 95,0% procijenjenog godišnjeg iznosa limita, uzimajući u obzir posljednje povećanje mjesečnog limita. Planirani prihodi veći su za 1.417.730 eura u odnosu na Drugu izmjenu Financijskog plana, a povećanje je rezultat izmjene osnovnog mjesečnog limita za 20.307 eura, sukladno dodatku Ugovoru s HZZO-om iz kolovoza, kao i ponovnog stavljanja Stare zgrade u punu funkciju. Uz navedeno, planiran je i otpis potraživanja prema HZZO-u radi pokrića prenesenog manjka prihoda, uz nastavak pružanja zdravstvenih usluga privatnim korisnicima.

Decentralizirana sredstva su planirana na razini odobrenih sredstava u 2026. godini, u iznosu 624.026 eura. Obzirom da smo u 2025. godini zaprimili namjenska sredstva od Ministarstva zdravstva za podmirivanje dijela dospjelih obveza za lijekove i potrošni medicinski materijal te evidentiramo prihode temeljem Uredbe Vlade RH o otklanjanju poremećaja na domaćem tržištu energije isto očekujemo i u ovoj godini te su spomenuta sredstva planirana u ukupnom iznosu od 731.030 . Na razini očekivanja za 2025. godinu planirana su i sredstva HZZO-a za podmirivanje dijela dospjelih obveza za lijekove, potrošni medicinski materijal (500.000 eura) te za refundaciju plaća pripravnika iznos od 172.500 eura. Od strane Ministarstva zdravstva planiraju se sredstva za opremanje Stare zgrade u iznosu 1.649.122 eura.

Ukupni rashodi iznose 53.856.826 eura te su u odnosu na Drugu izmjenu Financijskog plana za 2026. godinu veći za 5.770.433 eura. U odnosu na Drugu izmjenu Financijskog plana, planirani rashodi za zaposlene povećavaju se za 3,6% zbog povećanja broja zaposlenih te na temelju Odluke o visini osnovice za obračun plaće zaposlenicima u javnim službama u 2026. donesene od strane Vlade Republike Hrvatske NN 11/2026 kojom se povećava osnovica plaće u tri navrata tijekom 2026. godine, dok se rashodi za otpremnine povećavaju za 52,3% zbog odlaska zaposlenika u mirovinu. 
Ukupni materijalni rashodi iznose 6.623.138 eura i povećavaju se za 589.751 eura ili 9,8%, a odnose se na troškove medicinskog potrošnog/laboratorijskog materijala, računalne usluge, ugovore o djelu te usluge tekućeg i investicijskog održavanja građevinskih objekata.
Naknade za prijevoz, za rad na terenu i odvojeni život povećavaju se za 20.000 eura ili 3,6%. Sitni inventar bilježI povećanje za 7,8% radi nabavke nužno potrebnog sitnog inventara i auto guma, kao i službene, radne i zaštitne odjeće za djelatnike. Planiraju se i veći rashodi za usluge telefona zbog uvođenja mjesečne naknade za slanje SMS poruka pacijentima kao podsjetnik za termin određene pretrage te naknade za korištenje telefona u Staroj zgradi bolnice počevši od listopada 2026. godine. 
Usluge tekućeg i investicijskog održavanja povećavaju se za 56,2%, a odnose se na radove na zamjeni podova u objektu NBO - hodnici 1.,2. i 3. kat, dvorane 1., 2., 3. i 4. kat, sobe 2. kat, ambulante 5. kat i ambulante za sestre dječjeg odjela, bojanje soba - 2. i 3. kat u objektu NBO, zamjenu isparivača na plinskoj stanici, održavanje kotlovnice, popravak fasade žute zgrade bolnice. 

Bilježi se povećanje planiranih rashoda za komunalne usluge u iznosu 48.000 eura zbog povećanja iznosa komunalne naknade općini, kao i dinamike obračuna i dostave rješenja tijekom godine. Budući da je rješenje zaprimljeno sredinom godine, potrebno je uskladiti planirana sredstva sa stvarnim obvezama i očekivanim troškovima do kraja godine.
Zdravstvene usluge bilježe povećanje za 11,2% zbog većih zdravstvenih usluga za pacijente i djelatnike te većih troškova vezanih za usluge drugih zdravstvenih ustanova za provođenje programa za prevenciju raka pluća.
Rashodi za intelektualne i osobne usluge povećavaju se za 73,1 % u odnosu na Drugu izmjenu Financijskog plana. Povećanje se najvećim dijelom odnosi na troškove ugovora o djelu i dopunskom radu sklopljenih s osam liječnika, pri čemu visina troškova ovisi o broju dolazaka liječnika tijekom pojedinog mjeseca. Dio povećanja odnosi se i na ostale intelektualne usluge, koje obuhvaćaju usklađivanje s NIS2 Direktivom prema Zakonu o kibernetičkoj sigurnosti, izradu analize postojećeg stanja, dokumentacije i idejnog rješenja parka te izradu procjene rizika kućne vodoopskrbne mreže.

Ostale nespomenute usluge bilježe povećanje za 8.700 eura, a isto se većim dijelom odnosi na izradu i montažu pleksiglas pločica, izradu reklamnih totema, montažu zavjesa, montažu alu žaluzina u hitnoj ambulanti te rušenje čempresa.

Ostali nespomenuti rashodi poslovanja planiraju se u iznosu većem za 19.030 eura u odnosu na Drugu izmjenu Financijskog plana i to većim dijelom zbog povećanja troškova organizacije tečajeva. Na ovoj poziciji planiraju se i troškovi organizacije stručnog skupa „Infiltracijske tehnike“, koji se održava pod pokroviteljstvom Krapinsko-zagorske županije, kao i troškovi ambalaže, vode u galonima, mjesečne naknade za Multisport te božićnog domjenka za djelatnike.
Rashodi za nabavu nefinancijske imovine iznose 16.642.841 eura i veći su za 4.218.837 eura ili 34,0% te su iznosi usklađeni s planom popisa prioriteta, odobrenim sredstvima osnivača, a sve investicije su spomenute u ranijim poglavljima.  Povećavaju se rashodi za nabavu medicinske i ostale opreme radi poboljšanja kvalitete pružanja zdravstvenih usluga i osiguravanja boljih uvjeta za rad medicinskim djelatnicima.
Rashodi za nabavu računala i računalne opreme smanjuju se za 30,4% u odnosu na Drugu izmjenu Financijskog plana. Nakon nabave računala za opremanje Stare zgrade provedena je ponovna procjena potreba za nabavom računalne opreme te je utvrđeno da će se u okviru decentraliziranih sredstava umjesto prvotno planiranih 45 računala nabaviti 11 računala.  Rashodi za ulaganja u računalne programe smanjuju se za 67.538 eura, budući da će se dogradnja servera i novih operacijskih sustava na postojeće servere te migracija baze podataka i aplikacijskih komponenti na nove poslužitelje u CDU-u provesti tijekom sljedeće godine. 
Dodatna ulaganja na građevinskim objektima povećavaju se za 42,8% radi usklađenja Financijskog plana s ukupnom vrijednošću izvedenih radova te evidentiranja rashoda u skladu s osiguranim sredstvima za financiranje navedenih ulaganja.

Na poziciji dodatna ulaganja za ostalu nefinancijsku imovinu više se ne planira usluga usklađenja s NIS2 Direktivom prema Zakonu o kibernetičkoj sigurnosti, čija je provedba planirana kroz šest faza, budući da će se trošak prve faze evidentirati na poziciji ostalih intelektualnih usluga.
U lipnju 2026. godine završeni su radovi na cjelovitoj obnovi Stare zgrade bolnice te se planiraju sredstva namijenjena za financiranje radova uz potrebne nadzore i upravljanje projektom gradnje te za izdavanje energetskog certifikata. Od ukupnog iznosa, 6.000.000 eura predfinancira Županija, a ostatak se planira iz NPOO-a. Sredstva na poziciji kapitalnih pomoći temeljem prijenosa EU sredstava namijenjena su dijelom za financiranje cjelovite obnove, a dijelom za povrat sredstava Krapinsko-zagorskoj županiji, obzirom da je ista predfinancirala te aktivnosti za cijelo vrijeme trajanja projekta.
*Slijedeće tablice su sastavni dio ovog dokumenta:
1. I. Opći dio: 
A) Sažetak računa prihoda i rashoda

B) Sažetak računa financiranja


C) Preneseni višak ili preneseni manjak


D) Višegodišnji plan uravnoteženja
2. I. Opći dio A. Račun prihoda i rashoda (Prihodi i rashodi poslovanja prema ekonomskoj klasifikaciji)

3. I. Opći dio A. Račun prihoda i rashoda (Prihodi i rashodi poslovanja prema izvorima financiranja)

4. I. Opći dio A. Račun prihoda i rashoda (Rashodi prema funkcijskoj klasifikaciji)

5. I. Opći dio B. Račun financiranja prema ekonomskoj klasifikaciji

6. I. Opći dio B. Račun financiranja prema izvorima financiranja

7. II. Posebni dio

